Valle universiteti
Valle universiteti Kolumbiyaning Kali shahrida joylashgan mahalliy qoʻshma tadqiqot universiteti boʻlib,Univella deb ham nomlanadi.30,000 dan ortiq talabalari borligi sabab mamlakat janubi-gʻarbiy qismidagi talabalar soni boʻyicha eng yirik,Kolumbiyada esa uchinchi oʻrinda turadigan oliy oʻquv yurti hisoblanadi . Universitet 1945-yilda Tulio Ramírez Rojas va Severo Reyes Gamboa boshchiligidagi idoraviy yigʻilishning 12-sonli qaroriga binoan Kauka sanoat universiteti nomi bilan tashkil qilingan. Universitetning ikkita kampusi mavjud boʻlib ular Kalida joylashgan. Melendez universiteti (CUM) asosiy kampus hisoblanadi va u Melendez shahrining janubiy qismida joylashgan.Muhandislik,gumanitar fanlar, integratsiyalashgan sanʼat, ijtimoiy fanlar va iqtisod fakultetlari, shuningdek, taʼlim,pedagogika va psixologiya institutlariga ega. Ikkinchisi esa San-Fernandoning markaziy qismida joylashgan boʻlib, maʼmuriyat fanlari va tibbiyot fakultetlaridan iborat. Bundan tashqari, universitetning Buenaventura, Buga, Caicedonia,Cartago,Palmira,Tuluá,Yumbo Zarzal va Kauka idorasiga qoʻshni boʻlgan Santander de Quilichao shahrida ham qoʻshimcha kampuslari mavjud. Universitetda 258 ta oʻquv dasturlari mavjud boʻlib,bakalavriat va aspirantura darajasida taʼlim beradi.65 ta magistr va tibbiyot va 8 ta doktorantura mutaxassisliklarini oʻz ichiga oladi. 2005-yil 3-iyundagi 2020-sonli qarori bilan taʼlim vazirligi tomonidan yuqori darajada akkreditatsiyadan oʻtgan mamlakatdagi 15 ta universitetdan biri hisoblanadi..Akkreditatsiya sakkiz yilga moʻljallangan boʻlib, universitet shunday muddatga akkreditatsiyadan oʻtgan sanoqli davlatlardan biriga aylandi. Universitet mamlakatdagi asosiy oliy oʻquv yurti hisoblanadi va odatda tibbiyot va muhandislik dasturlarida ustunlik qiladi.